cyanic-selkie/wikianc huggingface dataset:
இந்தியத் தேசிய இயற்பியல் ஆய்வுக்கூடம்
ஆராய்ச்சி திட்டங்கள்
இந்தியத் தேசிய இயற்பியல் ஆய்வுக்கூடம் ஆராய்ச்சியிலும் ஈடுபட்டுள்ளது. தேசிய இயற்பியல் ஆய்வகம் மேற்கொண்டுள்ள முக்கியமான ஆராய்ச்சி நடவடிக்கைகளில் ஒன்று, இந்தியத் தேர்தல்களில் மோசடியான வாக்களிப்பைத் தடுக்க பயன்படுத்தப்படும் அழியாத மையுக்கான இரசாயன கலவையினை உருவாக்கியதாகும். மைசூர் பெயிண்ட்ஸ் மற்றும் வார்னிஷ் லிமிடெட் தயாரித்துள்ள இந்த மை, வாக்காளர் ஏற்கனவே வாக்களித்ததற்கான அடையாளமாக, வாக்காளரின் விரல் நகத்தில் தடவப்படுகிறது.
இந்தியத் தேசிய இயற்பியல் ஆய்வுக்கூடம் உயிர் உணர்வி மேம்பாட்டில் பணிபுரியும் பிரிவையும் கொண்டுள்ளது. தற்போது இந்தப் பிரிவு முனைவர் சி. சர்மா தலைமையில் செயல்படுகிறது. இந்தப் பிரிவு முதன்மையாக கொலஸ்டிரால், அளவீடு மற்றும் நுண்ணீர்மம் அடிப்படையிலான உயிர் உணர்விகள் உருவாக்கத்தில் கவனம் செலுத்துகிறது. யூரிக் அமிலத்தைக் கண்டறிவதற்கான உயிர் உணர்விகளையும் உருவாக்குகிறது.
தலைசிறந்த பணியாளர்கள்
இந்தியத் தேசிய இயற்பியல் ஆய்வுக்கூடத்தில் பணிபுரியும்/பணிபுரிந்த ஊழியர்கள் பெற்ற சிறப்புகளும் விருதுகளும்:
பிற
காலநிலை மாற்றம் தொடர்பான பருவநிலை மாற்றத்துக்கான பன்னாட்டு அரசுக் குழுவில் ஏ. பி. மித்ரா மற்றும் செம்மேந்திர சர்மா - 2007-ல் அரசுகளுக்கிடையேயான குழுவிற்கான நோபல் அமைதி பரிசு பெற்ற குழுவின் பங்களிப்பாளர்களாகச் செயல்பட்டனர்.
சமந்தபத்திரர்
சமந்தபத்திரர் எனும் பெயர் பின்வருவோருள் ஒருவரைக் குறிக்கலாம்.
தருமபுரி வருவாய் பிரிவு
இந்தியா-தமிழ்நாடு மாநிலத்தில்,  தருமபுரி  மாவட்டத்தில்  உள்ள வருவாய் பிரிவுகளில் ஒன்றுதான்  தருமபுரி வருவாய் பிரிவு ஆகும்.
மேற்பார்வை
பகுப்பு:தருமபுரி மாவட்டம்
டாக்டர் ஜி. இராமச்சந்திரன் நூலகம்
இந்நூலகம் 1956-இல் தொடங்கப்பட்டுத் தற்போதைய கட்டடத்திற்கு 1984-இல் இடம்பெயர்ந்தது. இங்கே ஒருலட்சத்து அறுபதாயிரம் நூல்கள் உள்ளன. அனைத்துத் துறைசார்ந்த புத்தகங்களும் உள்ளன. குறிப்பாகக் காந்தியடிகள் நடத்திய யங் இந்தியா, ஹரிஜன் இதழ்களின் தொகுப்புகள் முக்கியத்துவம் வாய்ந்தவை. காந்தியடிகள் எழுதிய எல்லாவற்றையும் தொகுத்து வெளியான 100 தொகுதி நூல்களும் இங்கே உள்ளன.
வெளி இணைப்புகள்
பகுப்பு:தமிழ்நாட்டு நூலகங்கள்
மாத்தூர் அழகம் பெருமாள் கோயில்
மாத்தூர் அழகம் பெருமாள் கோயில் தமிழ்நாட்டில் தஞ்சாவூர் மாவட்டம், மாத்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அழகம் பெருமாள் சன்னதியும், ஸ்ரீ தேவி, பூதேவி, ஆஞ்சநேயர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
லைசாந்தர்
லைசாந்தர் (Lysander, Λύσανδρος; Lysandros; கிமு 395 இல் இறந்தார்) என்பவர் ஒரு எசுபார்த்தன் இராணுவ மற்றும் அரசியல் தலைவர் ஆவார். கிமு 405 இல் நடந்த ஈகோஸ்ப்பொட்டாமி சமரில் இவர் ஏதெனியன் கடற்படையை அழித்தார், ஏதென்சை சரணடையச் செய்தார். மேலும் பெலோபொன்னேசியப் போரை முடிவுக்குக் கொண்டு வந்தார். காலியார்டஸ் போரில் இவர் இறக்கும் வரை அடுத்த தசாப்தத்தில் கிரேக்கத்தில் எசுபார்த்தாவின் ஆதிக்கம் நிலைப்பதில் முக்கிய பங்கு வகித்தார்.
எசுபார்த்தாவைப் பற்றிய லைசாந்தரின் பார்வை பெரும்பாலான எசுபார்த்தன்களிடமிருந்து வேறுபட்டது; அவர் ஏதெனியன் பேரரசை அகற்றி எசுபார்த்தன் மேலாதிக்கத்தை ஏற்படுத்த விரும்பினார்.
ஆரம்ப கால வாழ்க்கை
லைசாந்தரின் ஆரம்பகால வாழ்க்கையைப் பற்றி அதிகம் அறியப்படவில்லை. சில பழங்கால ஆசிரியர்கள் அவருடைய தாயார் ஒரு எலட் அல்லது அடிமை என்று பதிவு செய்கிறார்கள். லைசாந்தரின் தந்தை அரிஸ்டோக்ளிட்டஸ் ஆவார். அவர் எசுபார்த்தன் ஹெராக்ளிடேயின் உறுப்பினராக இருந்தார்; அதாவது, இவர் ஹெராக்கிள்சின் வம்சாவளியைச் சேர்ந்தவர். ஆனால் அரச குடும்பத்தைச் சேர்ந்தவர் அல்ல. லைசாந்தர் வறுமையில் வளர்ந்தார், மேலும் அவர் தன்னை கீழ்ப்படிதலுள்ளவராகவும், இணக்கமாகவும் காட்டிக்கொண்டார். புளூடார்க்கின் கூற்றுப்படி, இவர் ஒரு "மாந்த நற்பண்புகள் கொண்ட ஆண்" ஆவார்.
நோட்டியம் சமர்
கிமு 407 இல் ஏஜியன் கடலுக்கான எசுபார்த்தன் கடற்படை தளபதியாக (நவார்ச்) லைசாந்தர் நியமிக்கப்பட்டார். இந்த காலகட்டத்தில்தான் இவர் பாரசீக மன்னர் இரண்டாம் டோரியசின் மகனான இளைய சைரசின் நட்பையும் ஆதரவையும் பெற்றார்.
ஆல்சிபியாடீசு ஏதெனியப் பேரரசின் படைகளின் தலைமைத் தளபதியாக நியமிக்கப்பட்டார். மேலும் சமோசுக்குச் சென்று தனது கடற்படையுடன் இணைந்து லைசாந்தரை போருக்கு இழுக்க முயற்சித்தார். எசுபார்த்தன் நவார்ச் லைசாந்தர் ஆல்சிபியாடீசுடன் போரிடுவதற்காக எபேச்சிலிருந்து வெளிவராமலேயே இருந்தார். பின்னர் அல்சிபியாடெஸ் கடற்படைக்கு தேவைப்பட்ட பணத்தைத் திரட்ட வெளியே சென்றபோது, ஏதெனியன் படையை அந்தியோக்கஸ் என்பவரின் பொறுப்பில் வைத்துவிட்டுச் சென்றார். இந்த நேரத்தில் லைசாந்தர் கிமு 406 இல் நோட்டியம் போரில் எசுபார்த்த கடற்படையைக் கொண்டு (பாரசீகர்களின் இளவரசர் இளைய சைரசின் உதவியுடன்) ஏதெனிய கடற்படையை தோற்கடித்தார். லைசாந்தரிரிடம் ஏற்பட்ட தோல்வியானது ஆல்சிபியாடீசின் எதிரிகளால் அவரது கடற்படை தளபதி பதவியைப் பறிக்க ஏற்ற வாய்ப்பாக ஆனது. அவர் பின்னர் மீண்டும் ஏதென்சுக்கு திரும்பவில்லை. திரேசியன் செர்சோனிஸில் தனக்குச் சொந்தமான நிலத்திற்கு அவர் வடக்கே பயணம் செய்தார்.
பதவியில் இல்லாத நிலை
இந்த வெற்றியை ஈட்டிய பிறகு லைசாந்தர் எசுபார்த்தன் வசம் இருந்த தலைமைத் தளபதி (நவார்ச்சாக) காலிக்ராட்டிடாஸ் என்பவர் வசம் ஒப்படைக்கப்பட்டது. லைசாந்தர் தன் பதவியை விட்டு வெளியேறியபோது பாரசீக இளவரசர் போருக்கு வழங்கிய நிதி அனைத்தையும் சைரசிடம் திருப்பி ஒப்படைத்தார்.
கிமு 406 இல், காலிக்ராடிடாஸ் ஒரு கடற்படையைத் திரட்டி, லெஸ்போஸ் தீவின், மிதிம்னாவுக்குச் சென்று, அதை அவர் முற்றுகையிட்டார். இந்த நடவடிக்கை ஏதெனியனுக்கான தானிய விநியோகத்துக்கு அச்சுறுத்தலாக ஆனது. இதனால் ஏதென்சு அவர்களின் தளபதி கோனன் தலைமையில் முற்றுகையிலிருந்து அப்பகுதியைக் காக்க ஒரு கடற்படையை அனுப்பியது. காலிக்ராட்டிடாசின் படைகளுக்கும் கோனானின் படைகளுக்கும் ஏற்பட்ட சமரில் தோல்வியுற்ற கோனான் மிட்டிலீனிக்கு பின்வாங்கினார், அங்கு அவர் காலிக்ராட்டிடாஸின் எசுபார்த்தன் கடற்படையால் முற்றுகை இடப்பட்டார்.
கோனனை விடுவிப்பதற்காக, ஏதெனியர்கள் புதியதாக ஒரு கடற்படையைத் திரட்டினர். அது பெரும்பாலும் புதிதாகக் கட்டப்பட்ட கப்பல்களைக் கொண்டதாகவும், அனுபவமற்ற பணியாளர்களால் நிர்வகிக்கப்பட்டதாகவும் இருந்தது. இந்த கடற்படை எசுபார்த்தன் விட மாற்றக் குறைந்ததாக இருந்தபோதிலும், ஏதெனியர்கள் வழக்கத்திற்கு மாறான புதிய தந்திரோபாயங்களைக் கையாண்டனர். அப்போது லெஸ்போசுக்கு அருகில் நடந்த அர்ஜினுசி சமரில் வியத்தகு, எதிர்பாராத வெற்றியை ஏதெனியர்கள் பெற்றனர். எசுபார்த்தன்கள் கோனானை இட்டிருந்த முற்றுகை உடைக்கப்பட்டது. எசுபார்த்தன் படை கடுமையாக தோற்கடிக்கப்பட்டது. அப்போரின் போரின் போது காலிக்ராட்டிடாஸ் கொல்லப்பட்டார்.
மீண்டும் தளபதியாக
இந்த தோல்விக்குப் பிறகு, எசுபார்த்தாவின் கூட்டாளிகள் லைசாந்தரை மீண்டும் தளபதியாக நியமிக்க முயன்றனர். என்றாலும், எசுபார்த்தன் சட்டப்படி ஒருமுறை கடற்படைக்கு தலைமை வகித்தவர் மறுமுறை தலைமை வகிக்க முடியாது. எனவே அரக்கஸ் என்பவர் கடற்படை தளபதியாக நியமிக்கப்பட்டார் லைசாந்தர் அவருக்கு துணையாக நியமிக்கப்பட்டார். ஆயினும்கூட, லைசாந்தரே நடைமுறையில் எசுபார்த்தன் கடற்படையின் தளபதியாக செயலாற்றினார். இதனால் மகிழ்ச்சியடைந்த சைரஸ்,  மீண்டும் எசுபார்த்தன் கடற்படைக்கு நிதி உதவி வழங்கத் தொடங்கினார். மேலும் அவர் இல்லாத நேரத்தில் லைசாந்தரே தனது சாத்ராபி (பாரசிக ஆளுநர்) பதியை ஏற்று நடத்த அனுமதித்தார்.
பின்னர், லைசாந்தரின் படைகள் பொசுபோரசுக்குச் சென்று பைசாந்தியம் மற்றும் சால்சிடன் இரண்டையும் கைப்பற்றி, அந்த நகரங்களில் வாழ்ந்த ஏதெனியர்களை வெளியேற்றின. பின்னர் லைசாந்தர் லெஸ்போஸ் தீவையும் கைப்பற்றினார்.
ஏதென்சின் தோல்வி
இடது|thumb|200x200px| [[அனத்தோலியா|ஆசிய மைனரின் ஆளுநர் மற்றும் இரண்டாம் டேரியசின் மகனான இளைய சைரஸ்  (இடது), மற்றும் எசுபார்த்தன் தளபதி  லைசாந்தர் (வலது) சர்திசில் சந்திக்ககின்றனர். இந்த சந்திப்பு செனபோன் தொடர்புடையது.  பிரான்செஸ்கோ அன்டோனியோ க்ரூ (1618–1673) வரைந்தது.]] ஈகோஸ்ப்பொட்டாமி வெற்றியைத் தொடர்ந்து, எசுபார்த்தா இறுதியாக ஏதென்சை சரணடையச் செய்யும் நிலையில் இருந்தது. எசுபார்த்தன் மன்னன் பௌசானியாஸ், ஏதென்சின் முதன்மையான நகரத்தை முற்றுகையிட்டார். அதே நேரத்தில் லைசாந்தரின் கடற்படை ஏதென்சின் துறைமுகமான பிரேயசை முற்றுகையிட்டது. இந்த நடவடிக்கையானது ஹெலஸ்பான்ட் வழியாக ஏதென்சுக்கு தானியங்கள் போகும் வழியை திறம்பட அடைத்தது இதனால் ஏதென்சு பட்டினி கிடந்தது. நிலைமையின் தீவிரத்தை உணர்ந்து ஏதெனியர்கள், லைசாந்தருடன் பேச்சு வார்த்தைகளைத் தொடங்கினார். இந்த பேச்சுவார்த்தைகள் மூன்று மாதங்கள் நடந்தன, ஆனால் இறுதியில் லைசாந்தர் அவர்களின் நிபந்தனைகளுக்கு ஒப்புக்கொண்டார். கிமு 404 இல் ஏதென்சு சரணடைவதற்கும் பெலோபொன்னேசியப் போரை நிறுத்துவதற்கும் உடன்பாடு எட்டப்பட்டது. thumb| லைசாந்தரின் உத்தரவின் பேரில் ஏதென்சின் மதில் சுவர்கள் இடிக்கப்படுகின்றன எசுபார்த்தாவின் உத்தரவின் பேரில் ஏதென்சு நகரத்தையும் துறைமுகத்தையும் (பிரேயஸ்) இணைக்கும் நீண்ட சுவர்களையும் ஏதெனியர்களால் இடிக்கப்பட்டன. மேலும் ஏதெனியர்கள் தங்கள் குடியேற்றங்களைக் கைவிட வேண்டும், மேலும் ஏதென்சு அவர்களின் பன்னிரெண்டு கப்பல்களைத் தவிர மற்ற அனைத்து கப்பல்களையும் எசுபார்த்தன்களிடம் ஒப்படைக்க வேண்டும் போன்ற நிபந்தனைகளும் நிறைவேற்றப்பட்டன. ஏதென்சு நகரத்தை அழிவிலிருந்து காப்பாற்றிய பாதுகாப்பான விதிமுறைகளை தெரமீன்ஸ் செய்தார். ஐயோனியாவில் ஏஜியன் கடலுக்கு அப்பால் உள்ள கிரேக்க நகரங்கள் மீண்டும் அகாமனிசியப் பேரரசுக்கு உட்பட்டன.
ஏதென்சில் தளபதி
லைசாந்தர் ஏதென்சில் ஒரு கைப்பாவை அரசாங்கமாக கிரிடியாசின் தலைமையிலான முப்பது கொடுங்கோலர்கள்களின் சிலவர் ஆட்சியை நிறுவினார். இதில் தேரமெனிஸ் முதன்மையான ஒரு உறுப்பினராக இருந்தார். பொம்மை அரசாங்கம் பல குடிமக்களைக் கொன்றது மேலும் ஏதென்சின் குடிமக்களாக இருந்த சிலரைத் தவிர மற்ற அனைவரும் அவர்கள் முன்னர் கொண்டிருந்த உரிமைகளை பறித்தது. எசுபார்த்தன் தளபதியின் கீழ் இருந்த துணைப்படைகள் (காரிசன்) காவலுக்கு நிறுத்தப்பட்டன. இந்த நடைமுறைகள் எசுபார்த்தன் மேலாதிக்கக் காலத்தின் தொடக்கமாகும். thumb| நாடுகடத்தப்பட்ட ஏதெனியன் ஜெனரல் [[ஆல்சிபியாடீசு|ஆல்சிபியாடீசின் படுகொலை லைசாந்தரின் வேண்டுகோளின் பேரில் பர்னாபசால் ஏற்பாடு செய்யப்பட்டது. ]] சமோசைத் தாக்கி கைப்பற்றிய பிறகு, லைசாந்தர் எசுபார்த்தாவுக்குத் திரும்பினார். முன்னாள் ஏதெனியன் தலைவரான ஆல்சிபியாடீசு, ஈகோஸ்ப்பொட்டாமியில் எசுபார்த்தன் வெற்றிக்குப் பிறகு, வடமேற்கு ஆசியா மைனரில் உள்ள பிரிஜியாவில், பாரசீக ஆளுநரான பர்னபாசிடம் தஞ்சம் புகுந்தார். மேலும் அவர் ஏதெனியர்களுக்கு பாரசீகர்களின் உதவியை நாடினார். இதனால் அல்சிபியாட்ஸ் கொல்லப்பட்ட வேண்டும் என்று எசுபார்த்தன்கள் முடிவு செய்தனர் மேலும் லைசாந்தர், பர்னபாஸசின் உதவியுடன் அல்சிபியாட்சை படுகொலை செய்ய ஏற்பாடு செய்தார்.
லைசாந்தர் ஏதெனியர்களுக்கு எதிராக பெற்ற வெற்றிகளின் மூலம் பெரும் செல்வத்தை குவித்தார். அவற்றை எசுபார்த்தாவிற்கு கொண்டு வந்தார். பல நூற்றாண்டுகளாக லாசெடெமெனியாவில் பணத்தை வைத்திருப்பது சட்டவிரோதமானதாக இருந்தது, ஆனால் புதிதாக உருவாக்கப்பட்ட கடற்படைக்கு நிதி தேவைப்பட்டது மேலும் எப்போதும் பாரசீக நிதி உதவியை எப்போதும் நம்பி இருக்க முடியாது. ரோமானிய வரலாற்றாசிரியர் புளூட்டாக் லைசாந்தர் எசுபார்த்தாவில் செல்வத்தை கொண்டுவந்து குவித்ததை கடுமையாகக் கண்டிக்கிறார். செல்வம் மிகுந்ததால் ஏதெனியர்கள் கடைபிடித்து வாழ்ந்த எளிய வாழ்வு மாறியது. அதனால் ஊழல் விரைவில் நடக்கத் தொடங்கியது. தளபதி கிலிப்பஸ் செல்வத்தை நாட்டிற்கு கொண்டு செல்லும் போது, அவர் ஒரு பெரிய தொகையை அபகரித்தார் மற்றும் அவர் தப்பிச் சென்ற நிலையில் மரண தண்டனை விதிக்கப்பட்டார்.
ஏதென்சின் எதிர்ப்பு
எசுபார்த்தன்களின் கைப்பாவை அரசாங்கத்தால் ஏதென்ஸிலிருந்து நாடு கடத்தப்பட்ட ஏதெனியன் தளபதி திராசிபுலசு, புதியதாக உருவான சிலவர் ஆட்சியின் அரசாங்கத்திற்கு எதிரான சனநாயகப் பிரிவினரை வழிநடத்தினார். கிமு 403 இல், அவர் அட்டிகாவை ஆக்கிரமித்த நாடுகடத்தப்பட்ட ஒரு சிறிய படைக்கு தலைமைதாங்கினார். மேலும் தொடர்ச்சியான போர்களில், முனிச்சியா போரில் முதலில் ஒரு எசுபார்த்தன் துணைப்படையையும் பின்னர் சிலவர் ஆட்சிக்குழு அரசாங்கத்தின் ( லைசாந்தர் உட்பட) படைகளையும் தோற்கடித்தார். முப்பது கொடுங்கோலர்களின் தலைவர் கிரிடியாஸ் போரில் கொல்லப்பட்டார்.
இறுதி ஆண்டுகள்
ஏதென்சில் பின்னடைவுகளைச் சந்தித்தாலும் லைசாந்தர் எசுபார்த்தால் செல்வாக்கு கொண்டவராகவே இருந்தார். இரண்டாம் அகிசின் மரணத்தைத் தொடர்ந்து புதிய எசுபார்த்தன் மன்னராக இரண்டாம் அஜிசிலேயசைத் தேர்ந்தெடுக்க எசுபார்த்தன்களை அவர் வற்புறுத்தினார். மேலும் பாரசீக மன்னராக பொறுபேற்ற இளைய சைரசின் அண்ணனான இரண்டாம் அர்டாக்செர்க்சசுக்கு  எதிராக போராடும் இளைய சைரசை  ஆதரிக்க எசுபார்த்தன்களை வற்புறுத்தினார்.
கிமு 404 இல் ஏதெனியர்கள் தோற்கடிக்கப்பட்ட பின்னர், சிலவர் ஆட்சிக்குழு பிரிவினர் தங்கள் ஆட்சியை மீட்டெடுத்துவிடுவர் என்ற நம்பிக்கையில் லைசாந்தர் அடுத்த விசயத்தில் பார்வையை செலுத்தினார். லைசாந்தர் கிமு 396 இல் பாரசீகத்திற்கு எதிராக போர்த்தொடுக்க எசுபார்தன் மன்னரான இரண்டாம் அஜிசிலேயசை தூண்டினார். அதேசமயம் பாரசீக அரசர் இரண்டாம் அர்தக்செர்க்சசுக்கு எதிராக போராடும் தங்களுக்கு உதவ ஐயோனியர்களால் எசுபார்த்தன்கள் அழைக்கப்பட்டனர். போர்த்தொடரில் சேராத எசுபார்த்தன் படைகளின் தலைமைப் பொறுப்பைப் பெறுவதற்கு லைசாந்தர் நம்பிக்கையுடன் இருந்தார். இருப்பினும், லைசாந்தரின் ஆற்றல் மற்றும் செல்வாக்கின் மீது அஜிசிலேயஸ் கோபமடைந்தார். எனவே அஜிசிலேயஸ் தனது முன்னாள் வழிகாட்டியான லைசாந்தரை  விரக்தியடையச் செய்தார். மேலும் எசுபார்த்தா மற்றும் கிரேக்கத்தின் பிரதான நிலப்பரப்பில் இருந்து ஹெலஸ்பாண்டில் உள்ள துருப்புக்களின் தலைமைக்கு லைசாந்தரை விட்டுவிட்டார்.
கிமு 395 வாக்கில் எசுபார்த்தாவுக்குத் திரும்பி, லைசாந்தர் தீப்ஸ் மற்றும் பிற கிரேக்க நகரங்களுடனான போரைத் தொடங்குவதில் முக்கிய பங்கு வகித்தார். இது கொரிந்தியப் போர் என்று அறியப்பட்டது. ஏதென்ஸ், தீப்ஸ், கொரிந்து, ஆர்கோஸ் (அகமனசியப் பேரரசின் ஆதரவுடன்) ஆகியவற்றின் புதிய கூட்டணிக்கு எதிராக எசுபார்த்தன்கள் ஒரு படையை அனுப்பத் தயாராகி, கிரேக்கத்திற்குத் திரும்புமாறு அஜிசிலேயசை அழைத்தனர். அஜிசிலேயஸ் தனது படைகளுடன் எசுபா்த்தாவுக்குப் புறப்பட்டார். அவர் ஹெலஸ்பாண்டைக் கடந்து மேற்கு நோக்கி திரேசு வழியாக அணிவகுத்துச் சென்றார்.
இறப்பு
எசுபார்த்தன்கள் இரண்டு படைகளை ஏற்பாடு செய்தனர். ஒன்று லைசாந்தரின் தலைமையின் கீழும் மற்றொன்று பௌசானியாசின் தலைமையின் கீழும், போயோட்டியாவில் உள்ள ஹாலியார்டஸ் நகரத்தில் சந்திப்பதற்கும் தாக்குவதற்கும் தயாராயின. லைசாந்தர் பௌசானியாசுக்கு முன்னதாகவே வந்து ஆர்கோமெனஸ் நகரத்தை பொயோட்டியன் கூட்டணியில் இருந்து வெளியேறி கிளர்ச்சி செய்ய வற்புறுத்தினார். பின்னர் இவர் தனது படைகளுடன் ஹாலியார்டசுக்கு முன்னேறினார். ஹாலியார்டஸ் போரில், லைசாந்தர் நகரின் சுவர்களுக்கு அருகில் தனது படைகளைக் கொண்டு வந்தபோது எதிர்தாக்குதலில் கொல்லப்பட்டார்.
குறிப்புகள்
பகுப்பு:எசுபார்த்தாவின் மேலாதிக்கம் பகுப்பு:பண்டைய எசுபார்த்தன்கள்
லௌரியா நந்தன்காட்
லௌரியா நந்தன்காட் (Lauria Nandangarh), இந்தியாவின் பிகார் மாநிலத்தில், மேற்கு சம்பாரண் மாவட்டத்தில் அமைந்த சிறு ஊர் ஆகும். இது இந்தியா-நேபாள எல்லை அருகில் உள்ளது.
இந்நகரத்தில் கிமு மூன்றாம் நூற்றாண்டில் அசோகர் நிறுவிய தூண்களால் புகழ் பெற்று விளங்குகிறது. மௌரியப் பேரரசின் தொல்லியல் எச்சங்கள் இவ்வூரில் அகழ்வாராய்ச்சியின் போது கிடைத்துள்ளது.
இந்தியத் தொல்லியல் களங்களில் ஒன்றான லௌரியா நந்தன்காட் நகரம், கங்கை ஆற்றின் துணை ஆறான புர்கி கண்டகி ஆற்றின் கரையில் உள்ளது.
லௌரியா நந்தன்காட், மேற்கு சம்பாரண் மாவட்டத்தின் தலைமை நகரமான பேத்தியாவிலிருந்து 25 கிமீ தொலைவிலும், பிகார் மாநிலத்தின் தலைநகரம் பாட்னாவிலிருந்து வடமேற்கே 211 கீமீ தொலைவில் உள்ளது.
அகழ்வாராய்ச்சியில் கிடைத்தவைகள்
லௌரியா நந்தன்காட் ஊரில் அசோகர் நிறுவிய மூன்று வரிசைகள் கொண்ட 15 தூண்கள் உள்ளது. கருங்கல் தூபிகளின் மேல் தலைகீழாக கவிழ்த்த தாமரையின் மீது சிங்கத்தின் போதிகை செதுக்கப்பட்டுள்ளது. 1886ல் அலெக்சாண்டர் கன்னிங்காம் மற்றும் 1905ல் டி. பிளாக் போன்ற பிரித்தானிய தொல்லியல் துறை அறிஞர்கள் லௌரியா நந்தன்காட்டில் அகழ்வாராய்ச்சி செய்து அசோகர் நிறுவிய தூபிகள், விகாரைகள், கல்லறைகள் கண்டுபிடிக்கப்பட்டது. 26 மீட்டர் உயரம் கொண்ட மண்மேட்டின் அடியில் புத்தரின் சாம்பல் வைக்கப்பட்டிருக்கலாம் எனக் கருதுகின்றனர்.
1935-36ல் தொல்லியல் அறிஞர் நானி கோபால் மசூம்தார் இவ்விடத்தில் நான்கு முக்கிய மண்மேடுகளை கண்டறிந்தார்.
இவ்வூரில் சுங்கர் மற்றும் குசான் பேரரசு காலத்தில் அசோகரின் தூண்களில் மனித மற்றும் விலங்குகளின் சிற்பங்கள் செதுக்கப்பட்டுள்ளது.
மேலும் கிமு 1-2ம் நூற்றாண்டின் செப்பு நாணயங்கள், சுடுமண் சிற்பங்கள் மற்றும் இரும்புக் கருவிகள் அகழ்வாராய்ச்சியில் கிடைக்கப் பெற்றது.
வெளி இணைப்புகள்
பகுப்பு:பேரரசர் அசோகர் பகுப்பு:பிகார் தொல்லியற்களங்கள் பகுப்பு:பீகார் மாநிலத்திலுள்ள ஊர்களும் நகரங்களும் பகுப்பு:மேற்கு சம்பாரண் மாவட்டம் பகுப்பு:இந்தியத் தொல்லியற்களங்கள் பகுப்பு:பௌத்த யாத்திரைத் தலங்கள் பகுப்பு:பண்டைய நகரங்கள் பகுப்பு:பண்டைய வரலாறு பகுப்பு:அசோகரின் தூண்கள்
தேசிய கணித தினம்
தேசிய கணித தினம் (National Mathematics Day) இந்தியாவில், டிசம்பர் 22 ஆம் நாள் தேசிய கணித தினமாக அறிவிக்கப்பட்டுள்ளது. தேசிய கணித தினம் 26 பிப்ரவரி 2012 அன்று சென்னைப் பல்கலைக்கழக நூற்றாண்டு விழாக் கலையரங்கத்தில் நடைபெற்ற சீனிவாச ராமானுசனின் 125 வது பிறந்த நாள் கொண்டாட்டத்தின் தொடக்க விழாவில் இந்தியப் பிரதம மந்திரி டாக்டர் மன்மோகன் சிங் அவர்களால் பிரகடனம் செய்யப்பட்டது.
இந்தியக் கணித மேதை ஸ்ரீனிவாச ராமானுஜன் 1887 ஆம் ஆண்டு டிசம்பர் மாதம் 22 ஆம் தேதி பிறந்தார். 1920 ஏப்ரல் 26 இல் இறந்தார். இந்திய தேசிய கணிதவியலாளரான கணித மேதை சீனிவாச இராமானுசன் அவர்கள் கணிதத்துறைக்குப் பங்காற்றியமைக்காக ஒவ்வொரு ஆண்டும் டிசம்பர் 22 ஆம் நாள் தேசிய கணித தினமாகக் கொண்டாடப்படுகிறது. 2012 ஆம் ஆண்டு தேசிய கணித ஆண்டாக அறிவிக்கப்பட்டுள்ளது.
தேசிய கணித தினம் இந்திய அளவில் பள்ளிகள் மற்றும் பல்கலைக்கழகங்களில் பல்வேறு கல்வி நிகழ்வுகளுடன் கொண்டாடப்படுகிறது.2017 ஆம் ஆண்டு ஆந்திரப் பிரதேச மாநிலம் சித்தூர் மாவட்டத்தில் உள்ள குப்பம் நகரில் இராமானுசன் கணிதப் பூங்கா என்ற அருங்காட்சியகம் திறக்கப்பட்ட்தை தொடர்ந்து தேசிய கணித தினத்தின் முக்கியத்துவம் அதிகரித்துள்ளது.
மேற்கோள்கள்
பகுப்பு:இந்தியாவில் அறிவியலும் தொழினுட்பமும் பகுப்பு:இந்தியக் கணிதவியல் பகுப்பு:இந்திய தேசிய தினங்கள் பகுப்பு:திசம்பர் சிறப்பு நாட்கள்
பிரியதர்சினி மட்டூ
பிரியதர்சினி மட்டூ (Priyadarshini Mattoo 23 ஜூலை 1970-23 ஜனவரி 1996) 25 வயது சட்ட மாணவி ஆவார், இவர் 23 ஜனவரி 1996 அன்று புதுதில்லியில் உள்ள அவரது மாமா வீட்டில் பாலியல் வன்கலவி செய்யப்பட்டு கொலை செய்யப்பட்டார். அக்டோபர் 17, 2006 அன்று, பாலியல் வன்கலவி மற்றும் கொலை ஆகிய இரண்டு வழக்குகளிலும் சந்தோஷ் குமார் சிங் குற்றவாளி என்று தில்லி உயர் நீதிமன்றம் தீர்ப்பளித்தது மற்றும் அதே ஆண்டு அக்டோபர் 30 அன்று அவருக்கு மரண தண்டனை விதித்தது. 6 அக்டோபர் 2010 அன்று, இந்திய உச்ச நீதிமன்றம் மரண தண்டனையை ஆயுள் தண்டனையாக மாற்றியது. காவல் துறை அதிகாரியின் மகனான சந்தோஷ் குமார் சிங், 1999-ல் விசாரணை நீதிமன்றத்தால் விடுவிக்கப்பட்டார், மேலும் உயர்நீதிமன்ற தீர்ப்பானது இந்தியாவில் ஒரு முக்கிய மாற்றமாக பரவலாக கருதப்பட்டது. கீழ் நீதிமன்றத்தில் உண்மைகள் சரியாக முன்வைக்கப்படாததால் இந்த முடிவு ரத்து செய்யப்பட்டது.
வழக்கின் முக்கியத்துவம்
டெல்லி உயர் நீதிமன்றத்தின் நீதிபதிகள் ஆர். எஸ். சோதி மற்றும் பி. கே. பாசின் ஆகியோர் வழக்கமாக வழக்குகளை விசாரணைக்கு எடுத்துக் கொள்வது போல் அல்லாது ஒவ்வொரு சில மாதங்களுக்கு ஒருமுறை விசாரணை நடத்தி, நாளுக்கு நாள் விசாரணை ஒத்திவைக்கப்பட்டு 42 நாட்களில் இந்த வழக்கின் தீர்ப்பு வழங்கப்பட்டது. முன்னதாக வழங்கப்பட்ட விடுவிப்பு ரத்து செய்யப்பட்டு சந்தோஷ் சிங் கொலை மற்றும் கற்பழிப்பு குற்றவாளி என கண்டறியப்பட்டது.
இந்தியாவில் உள்ள பல வழக்குகளில் பாரம்பரிய குற்றவியல் சட்ட அமைப்பின் பயனற்ற தன்மையை எடுத்துக்காட்டுகிற வழக்குகளில் இதுவும் ஒன்றாகும், குறிப்பாக ஜெசிகா லால் கொலை மற்றும் சஞ்சீவ் நந்தா குற்றவாளிகள் உட்பட உயர் வகுப்பு நபர்கள் குற்றவாளியாக இருக்கும் போது இவ்வாறு நடைபெறுகிறது.
குழந்தை பருவம்
பிரியதர்சினி காஷ்மீர் பண்டிதர்கள் சமூகத்தினைச் சேர்ந்தவர். இவர் சிறிநகரில் வளர்ந்தார். பிரியதர்சினி சிறிநகரில் உள்ள பிரசன்டேஷன் மாடப் பள்ளியில் படித்து முடித்த பிறகு, காஷ்மீரில் இஸ்லாமிய பயங்கரவாதம் அதிகரித்ததால் அவர் தனது குடும்பத்துடன் சம்முவிற்கு குடிபெயர்ந்தார். இளங்கலைச் சட்ட பட்டம் பெற தில்லி பல்கலைக்கழகத்தில் சேர்வதற்கு முன்பு, சம்முவில் உள்ள எம்ஏஎம் கல்லூரியில் பிரியதர்சினி தனது இளங்கலை வணிகவியல் பட்டத்தினைப் பெற்றார். தில்லியில் பயிலும் போது, சந்தோஷ் சிங் இவரிடம் அநாகரிகமாக நடந்து கொண்டதால் இவரது குடும்பத்தினர் முதல் தகவல் அறிக்கைகளை காவல் துறையில் பதிவு செய்தனர். சிறிது காலம் இவருக்கு காவல் துறை பாதுகாப்பு வழங்கப்பட்டது,
கொலை
பிரியதர்சினி, மூன்றாம் ஆண்டு படித்துக்கொண்டிருந்தபோது, அவள் மாமாவின் வீட்டில் கழுத்தை நெரித்து கொல்லப்பட்டார். அவர் பாலியல் வல்லுறவு செய்யப்பட்டு, 14 முறை இரு சக்கர வகன தலைக் கவசத்தால் தாக்கப்பட்டார், இறுதியாக கம்பியால் கழுத்தை நெரிக்கப்பட்டார். கல்லூரியில் அவளது மூத்தவரான சந்தோஷ் குமார் சிங், பல ஆண்டுகளாக அவரை பின்தொடர்ந்து துன்புறுத்தி வந்தார். சந்தோஷ் ஒரு செல்வாக்கு மிக்க குடும்பத்தில் இருந்து வந்தவர் - அவரது தந்தை ஜேபி சிங் அப்போது புதுச்சேரியில் காவல் துறை அதிகாரியாக இருந்தவர். விசாரணையின் போது அவர் குற்றம் நடந்த தில்லியில் காவல் துறை ஆணையராகப் பணியாற்றினார். இந்த தொடர்புகளைக் கருத்தில் கொண்டு, வழக்கின் விசாரணையை நீதிமன்றம் மத்திய புலனாய்வுத் துறையிடம் (சிபிஐ) ஒப்படைத்தது. 1995 ஆம் ஆண்டில், பிரியதர்ஷினி, சந்தோஷ் சிங் தன்னைத் துன்புறுத்துவதாகவும், புகார் அளித்தார்.
சான்றுகள்
பகுப்பு:1996 இறப்புகள் பகுப்பு:1970 பிறப்புகள் பகுப்பு:இந்தியாவில் பெண்களுக்கெதிரான வன்முறைகள்
மேகலசின்னம்பள்ளி
பெயராய்வு
மேகல், மேகலு என்னும் தெலுங்கு சொல்லுக்கு ஆடுகள் என்பது பொருள். இப்பகுதியில் பெரும்பான்மை மக்கள் ஆடுகளை மேய்த்து வளர்த்துள்ளனர். எனவே இவ்வூருக்கு காலப்போக்கில் மேகலசின்னம்பள்ளி என்ற பெயர் அமைந்துள்ளது என்கிறார் கோ. சீனிவாசன்.
மேற்கோள்
பகுப்பு:கிருஷ்ணகிரி மாவட்டத்திலுள்ள கிராமங்கள்
தேஜ்பூர் மக்களவைத் தொகுதி
தேஜ்பூர் மக்களவைத் தொகுதி (Tezpur Lok Sabha constituency) அசாம் மாநிலத்தின் 14 மக்களவைத் தொகுதிகளுள் ஒன்றாகும்.
சட்டமன்ற தொகுதிகள்
இம்மக்களவைத் தொகுதியில் மொத்தம் 9 சட்டமன்ற தொகுதிகள் அடங்கியுள்ளன. அவை:
மேற்கோள்கள்
பகுப்பு:அசாம் மக்களவைத் தொகுதிகள்
பந்தி நாராயணசுவாமி
வாழ்க்கைக் குறிப்பு
பந்தி நாராயணசுவாமி 1952 ஆம் ஆண்டு சூன் மாதம் 2 ஆம் தேதியன்று அனந்தபூரில் ஒரு விவசாய குடும்பத்தில் பிறந்தார். சிறீ வெங்கடேசுவரா பல்கலைக்கழகத்தில் உள்ள முதுநிலை மையத்தில் படித்தார்.
கல்வியை முடித்த பிறகு, கிராமங்களில் உள்ள பல்வேறு ஆரம்ப மற்றும் உயர்நிலைப் பள்ளிகளுக்கு ஆசிரியராகப் பணியாற்றினார்.
ரெண்டு கலால தேசம், மீராச்யம் மீரேலாண்டி , மற்றும் நிசர்கம் போன்றவை இவரது மற்ற நாவல்களாகும்.
மனநல சுகாதார நிறுவனம்
மனநல சுகாதார நிறுவனம், எர்ரகடா (Institute of Mental Health, Erragadda) என்பது எர்ரகடா மனநல மருத்துவமனை என்றும் அழைக்கப்படுவது ஐதராபாத்து மாநிலத்தில் நிசாம் ஆட்சியின் போது நிறுவப்பட்ட பழமையான சுகாதார நிறுவனங்களில் ஒன்றாகும். இது ஐதராபாத்தில் உள்ள எர்ரகடாவில் அமைந்துள்ளது. இந்நிறுவனத்தினை தெலங்காணா அரசு நடத்தி வருகின்றது. இது மாநிலம் முழுவதும் உள்ள மனநல நோயாளிகளுக்கு மருத்துவச் சேவை செய்கிறது.
வரலாறு
மன தஞ்சம் என்று பொருள்படும் தாருல்-மஜனைன் என நிறுவப்பட்ட இந்த மருத்துவமனை, சஞ்சல்குடா மத்தியச் சிறையில் தொடங்கப்பட்டு 400 படுக்கைகளுடன் ஜல்னா (மகாராட்டிரா)க்கு மாற்றப்பட்டது. இந்த நிறுவனம் 1895-1907-ல் ஜல்னாவிற்கு (அந்த நேரத்தில் நிசாம் ஆதிக்கத்தின் ஒரு பகுதி) மாற்றப்பட்டது. இந்நிறுவனத்தின் பெயர் தாருல்-மஜனைன் என்பதிலிருந்து மனநோய்களுக்கான மருத்துவமனை, ஜல்னா என மாற்றப்பட்டது.
ஐதராபாத் மாநிலம் (1948-56) உருவாக்கப்பட்ட பின்னர், ஜல்னா மகாராட்டிராவுடன் இணைக்கப்பட்ட பிறகு, 1953-ல் இந்த நிறுவனம் ஜல்னாவிலிருந்து ஐதராபாத்திற்கு மாற்றப்பட்டது. மருத்துவர் ஆர். நடராஜன் கடைசியாக அரசு கண்காணிப்பாளராக இருந்தார்.
விரிவாக்கம்
2006ஆம் ஆண்டு தேசிய மனநலத் திட்டத்தின் கீழ் நீதிமன்றம் மற்றும் குற்றவியல் வழக்குகளுக்காக பிரத்தியேகமாக 150 படுக்கைகள் கொண்ட புதிய பகுதியுடன் இந்நிறுவனம் விரிவுபடுத்தப்பட்டது.
மேற்கோள்கள்
பகுப்பு:ஐதராபாத்து பகுப்பு:மருத்துவக் கல்லூரிகள்
டெட்ராதயோனேட்டு
டெட்ராதயோனேட்டு (Tetrathionate) என்பது S4O2−6 என்ற வாய்ப்பாட்டைக் கொண்ட ஓர் எதிர்மின் அயனியாகும். H2S4O6 என்ற வாய்ப்பாட்டைக் கொண்ட டெட்ராதயோனிக் அமிலத்திலிருந்து வழிப்பெறுதியாகப் பெறப்படும் கந்தக ஆக்சோ எதிர்மின் அயனியாக இது கருதப்படுகிறது. இவ்வயனியில் இடம்பெற்றுள்ள கந்தக அணுக்களில் இரண்டு 0 என்ற ஆக்சிசனேற்ற நிலையிலும் இரண்டு அணுக்கள் +5 என்ற ஆக்சிசனேற்ற நிலையிலும் உள்ளன. மாறாக இச்சேர்மம் S2−2 வை SO3.உடன் பிணைப்பதால் உருவாகும் கூட்டு விளைபொருளாகவும் பார்க்கப்படுகிறது. [Sn(SO3)2]2− என்ற வாய்ப்பாட்டைக் கொண்ட பல்தயோனேட்டு எதிர்மின் அயனிகளின் குடும்பத்தில் ஒன்றாகவும் கருதப்படுகிறது. . இதனுடைய ஐயுபிஏசி பெயர் [சல்போனேட்டோடைசல்பேனைல்)சல்போனேட்டு என்பதாகும். இதனுடன் தொடர்புடைய அமிலம் (சல்போடைசபேனைல்) சல்போனிக் அமிலம் ஆகும். டெட்ராதயோனெட்டின் சிஏஎசு எண் 15536-54-6 என்று வேதித் தொகுப்புகள் நிறுவனம் அடையாளப்படுத்துகிறது.
உருவாக்கம்
தயோசல்பேட்டை (S2O2−3) அயோடினால் ஆக்சிசனேற்றம் செய்து இதைத் தயாரிக்கிறார்கள்.
கட்டமைப்பு
டெட்ராதயோனேட்டின் கட்டமைப்பு படத்தில் காட்டப்பட்டுள்ளது போல ஒரு கனசதுரத்தின் மூன்று மூலைகளாகப் பார்க்கப்படுகிறது. BaS4O6•2H2O, Na2S4O6•2H2O. சேர்மங்களிலுள்ள  S4O2−6  போன்ற எலக்ட்ரான் ஒழுங்கமைவு இக் கட்டமைப்பில் உள்ளது. இருமுக S–S–S–S கோணங்கள் 90° கோணத்திற்கு அருகில் இருப்பது பல்சல்பைடுகளில் பொதுவாகக் காணப்படும் கோண அளவாகும்.
சேர்மங்கள்
சோடியம் டெட்ராதயோனேட்டு, (Na2S4O6), பொட்டாசியம் டெட்ராதயோனேட்டு (K2S4O6), பேரியம் டெட்ராதயோனேட்டு (BaS4O6•2H2O) உள்ளிட்டவை டெட்ராதயோனேட்டு சேர்மங்களாகும்.
பண்புகள்
இடைநிலை ஆக்சிசனேற்ற நிலையில் தயோசல்பேட்டு போன்ற மற்ற கந்தக இனச்சேர்மங்களைப் போல டெட்ராதயோனேட்டும் கரிம எஃகு மற்றும் துருவேறா எஃகு போன்றவற்றில் உண்டாகும் பள்ள அரிப்புக்கு காரணமாகிறது. சால்மோனெல்லா டைபிமியூரியம் வகை பாக்டீரியாக்களுக்கான விளிம்பு நிலை எலக்ட்ரான் ஏற்பியாக டெட்ராதயோனேட்டு உதவுகிறது. அதேசமயத்தில் பாலூட்டிகளின் உட்குழல் பகுதிகளில் காணப்படும் தயோசல்பேட்டு வினைத்திற ஆக்சிச இனங்களால் ஆக்சிசனேற்றம் செய்யப்படுகிறது. இவ்வினங்கள் குறிப்பாக டெட்ராதயோனேட்டாக உருவாகும் நிக்கோட்டினமைடு அடினைன் டைநியூக்ளியோடைடு பாசுப்பேட்டு ஆக்சிடேசு நொதியால் உற்பத்தியாகும் மீயாக்சைடால் வெளியிடப்படுகின்றன. அழற்சி செயல்பாடு மூலமாக பாக்டீரியம் வளர்வதற்கு இது உதவிபுரிகிறது.
புகைப் பழுப்பு நிற ஆலா
புகைப் பழுப்பு நிற ஆலா ( Onychoprion fuscatus ) என்பது நீள் சிறகு கடற்பறவை குடும்பத்தில் உள்ள ஒரு கடற்பறவை ஆகும். இது வெப்பமண்டலப் பெருங்கடல்களில் காணப்படும் பறவை ஆகும். இது பூமத்திய ரேகை மண்டலம் முழுவதும் உள்ள தீவுகளில் இருந்து இனப்பெருக்கம் செய்வதற்காக மட்டுமே முதன்மை நிலப்பகுதிக்குத் திரும்புகிறது.
டெட்ராதயோனேட்டு
மேற்கோள்கள்
பகுப்பு:கந்தக ஆக்சோ எதிர்மின்னயனிகள் பகுப்பு:அரிமானம் பகுப்பு:டெட்ராதயோனேட்டுகள்
புகைப் பழுப்பு நிற ஆலா
வகைபிரித்தல்
புகைப் பழுப்பு நிற ஆலா 1766 ஆம் ஆண்டில் கார்ல் லின்னேயசால் ஸ்டெர்னா ஃபுஸ்காட்டா என்ற விலங்கியல் பெயரில் விவரிக்கப்பட்டது. ஸ்டெர்னா இனம் தனியாக பிரிக்கப்படும் வரை பல ஆண்டுகள் இந்த பெயரைத் தாங்கி இருந்தது. இதன் விலங்கியல் பெயர் தற்போது ஓனிகோபிரியன் ஃபுஸ்காடஸ் என்பதாகும்.
விளக்கம்
இடது|thumb| O. f. nubilosus இந்தியப் பெருங்கடலில் ரோட்ரிக்ஸ் தீவில் பறக்கிறது இடது|thumb| [[லோர்ட் ஹாவ் தீவு|லார்ட் ஹோவ் தீவில் இளம் பறவை]] இது ஒரு பெரிய ஆலா ஆகும். இது சாண்ட்விச் ஆலாவின் (Thalasseus sandvicensis) அளவை ஒத்ததாக இருக்கும். இப்பறவை 33 – நீளமும், 82 – இறக்கை அகலமும் கொண்டது. இதன் வால் நன்கு பிளவுற்றதாக நீண்டு இருக்கும். இதன் மேல்பகுதி அடர் கருப்பு நிறத்திலும், அடிப்பகுதி வெண்மையாகவும் இருக்கும். இதன் கால்களும், அலகும் கறுப்பு நிறத்தில் இருக்கும். இதன் சராசரி ஆயுட்காலம் 32 ஆண்டுகளாகும்.
இது கொர்க்-வாக் என ஒலி எழுப்பக்கூடியது.
சூழலியல்
இடது|thumb| முதிர்ந்த ஓ. எஃப். நுபிலோசஸ், "கூட்டில்" முட்டையுடன், [[சீசெல்சு|சீஷெல்சில்.]] வலது|thumb| ஓ.எஃப். நுபிலோசஸ், சீஷெல்சில் உள்ள பறவை தீவில் உள்ள இந்தப் பறவைக் கூட்டம். இதன் உச்சத்தில் ஒரு மில்லியனுக்கும் அதிகமான புகைப் பழுப்பு நிற ஆலாக்களின் தாயகமாக உள்ளது. புகைப் பழுப்பு ஆலாக்கள் பாறைகள் அல்லது பவளத் தீவுகளில் கூட்டமாக இனப்பெருக்கம் செய்கின்றன. இவை தரையில் குழி அல்லது துளையில் கூடுகளை அமைத்து, பொதுவாக மதிய நேரத்தில் ஒரு முட்டையை இடுகிறது. "இரண்டு-முட்டைகள்" பதிவாகியிருந்தாலும், அது ஒரு கூட்டில் இருக்கும் ஒரு முட்டை மற்றொரு கூட்டிற்கு உருண்டு வந்த சேர்ந்ததாக இருக்கக்கூடும். இது கடலில் தீவுகள் பாறைகள் போன்ற சூழல்களில், பெரும்பாலும் பெரிய கூட்டமாக இருந்து மீன்களை ப் பிடித்து உணவாக கொள்கிறது. மேலும் இவை இனப்பெருக்கம் செய்வதற்காக அல்லாமல் அரிதாகவே நிலத்திற்கு வரும். மேலும் இவை 3 முதல் 10 ஆண்டுகள் வரை கடலுக்கு வெளியேயும் இருக்கக் கூடும். இதன் இறகுகளில் எண்ணெய்ப் பசை இல்லாததால், இது நீரில் மிதக்க முடியாது. மேலும் இது தன் முழு நேரத்தையும் இறக்கையின் உதவியுடனே இடம்பெயர்கிறது.
இந்த பறவை வெப்பமண்டல பெருங்கடல்கள் வழியாக குளிர்காலத்தில் வலசை போகும். பெரும்பாலான ஆலாக்களுடன் ஒப்பிடும்போது இது பொதுவாக கடல் பறவையாகவே உள்ளது. இவை பொதுவாக கடுமையான புயல்களுக்குப் பிறகு மட்டுமே உள்நாட்டில் காணப்படுகின்றன. எடுத்துக்காட்டாக, ஃபீல்ட் மியூசியத்தில் ஒரு ஆண் பறவை மாதிரி உள்ளது, இது 1933 ஆகத்து 2 அன்று புயாவுக்கு மேலே கேமரூன் மலையின் சரிவுகளில் சுமார் 1000 m மேல் மோசமான வானிலை கினியா வளைகுடாவை தாக்கிய பிறகு கண்டுபிடிக்கப்பட்டது. ஜூலை 2005 இல் வேல்ஸின் செம்லின் விரிகுடாவில் 11 நாட்கள் ஒரு பறவை இருந்த போதிலும், இந்த இனம் மேற்கு ஐரோப்பாவிற்கு தவறிவந்து அலைந்து திரிவதாகும். .
ஒரு விதிவிலக்காக புகைப் பழுப்பு நிற ஆலா பன்னாட்டு இயற்கை பாதுகாப்பு சங்கத்தால் அச்சுறுத்தலுக்கு உள்ளாத ஒன்றாக கருதப்படவில்லை.
வெளி இணைப்புகள்
பகுப்பு:இந்தியப் பெருங்கடல் பறவைகள் பகுப்பு:டொமினிக்கன் குடியரசுப் பறவைகள் பகுப்பு:அமைதிப் பெருங்கடல் பறவைகள் பகுப்பு:ஆலா
மோட்டார் வாகனங்கள்
மோட்டார் வாகனங்கள்
எந்திரத்தால் வாகனங்களை ஓட்டவேண்டுமென்ற முயற்சி நெடுங்காலமாக இருந்துவந்தது. கியூனாட் (Cugnot) என்ற பிரெஞ்சு தளபதி 1770-ல் பீரங்கி வண்டியை இழுத்துச் செல்ல ஓர் எந்திரத்தை அமைத்தார். அது நீராவியால் இயங்கும் எந்திரம். அதைத் தொடர்ந்து நீராவி எந்திர வண்டிகள் தோன்றலாயின. ஆனால் அவற்றால் வேகமாகச் செல்ல முடியாது; நீராவி எந்திரம் பெரிதாகவும் இருந்தது. ஆகவே ஜெர்மனி, பிரான்ஸ், இத்தாலி, அமெரிக்கா முதலிய நாடுகளில் பலர் இந்த எந்திரத்தைத் திருத்தி அமைக்கும் முயற்சியில் ஈடுபட்டனர். பெட்ரோலிய எண்ணெயால் இயங்கும் எந்திரம் 1860-ல் அமைக்கப்பட்டது. இதை காரில் பொருத்தி ஓட்டத் தொடங்கினர். இந்த எந்திரத்தை அமைத்ததில் ஜெர்மானியைச் சேர்ந்த ஆட்டோ (Otto), டேம்லர் (Daimler),குலுகார்ஜியா (GluGörgio) ,பென்ஸ்(Benz),காகர்ஃப் (gâGurf) முக்கியமானவர்கள். இவர்களுள் பென்ஸ் 1887 முதல் கார்களை உற்பத்தி செய்து விற்கத் தொடங்கினார். டன்லப் (Dunlop) என்ற அமெரிக்கர் 1888-ல் காற்றடைத்த சக்கரங்களைக் காரில் பொருத்தி ஒட்டு வதற்கும் வழி கண்டார். கார் உற்பத்தி முறைக்கு உதவிய மற்றோர் அமெரிக்கர் "போர்டு" (Ford, த.க.). இவர் 1903-ல் தம் மோட்டார் நிறுவனத்தை அமைத்தார். காரின் அமைப்பைச் சீர்திருத்தி உற்பத்தி முறையில் புதிய வழிகளைக் கையாண்டு, குறைந்த விலையில் இவர் கார்களை விற்கத் தொடங்கினார். முதல் உலக யுத்தத்திற்குப் பிறகு காரின் அமைப்பிலும் உற்பத்தியிலும் பெரும் முன்னேற்றம் ஏற்படலாயிற்று. இப்போது ஒவ்வோராண்டும் புதுப்புது வடிவங்களில் கார்களைத் தயாரித்து வருகின்றனர். அவ்வப்போது உறுப்புக்களிலும் முன்னேற்றமான பல மாறுதல்களைச் செய்து வரு கிறார்கள். கார்களில் பல வசதிகளும் உள்ளன. வானொலி, தொலைபேசிமுதலிய சாதனங்களைக் காரில் பொருத்திக் கொள்ளலாம். காற்றுப் பதனாக்கம் (Air Condition) செய்யப்பட்ட கார்களும் உள்ளன. பந்தயத்திற்கெனத் தனிவகைக் கார்கள் உண்டு. இன்று இந்தியாவில் டில்லி, கல்கத்தா, பம்பாய், சென்னை ஆகிய இடங்களில் மோட்டார் கார் தயாரிக்கும் தொழிற்சாலைகள் உள்ளன. காரில் ஆயிரக்கணக்கான உறுப்புகள் உள்ளன. இவற்றுள் மிக முக்கியமானது எஞ்சின். இது உள்ளெரி எஞ்சின் (த.க.) வகையைச் சேர்ந்தது. பெட்ரோலிய எண்ணெயும் காற்றும் கலந்த கலவையை எரிக்கச் செய்து, கார் இயங்குவதற் கான சக்தியை இந்த எஞ்சின் உண்டாக்கு கிறது. பஸ், லாரி முதலியவற்றிலும் சிலவகைக் கார்களிலும் டீசல் எண்ணெய் எரிபொரு ளாகப் பயன்படுகிறது. மோட்டார் வண்டி களை ஒட்டுவதற்கு நல்ல பயிற்சி பெற்றுப் பின்னர் அதற்கான உரிமத்தையும்(Licence) பெற வேண்டும். உரிமம் இன்றி மோட்டார் வண்டிகளை ஒட்டுவது சட்டப்படி குற்றமாகும்.
பகுப்பு:போக்குவரத்து
கொசவம்பாளையம் மாரியம்மன் கோயில்
கொசவம்பாளையம் மாரியம்மன் கோயில் தமிழ்நாட்டில் நாமக்கல் மாவட்டம், கொசவம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. பங்குனி மாதம் முக்கிய திருவிழா நடைபெறுகிறது.
மேற்கோள்கள்
பகுப்பு:நாமக்கல் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கும்பகோணம் காரியசித்தி ஆஞ்சநேயர் கோயில்
இருப்பிடம்
இக்கோயில் ரெட்டியார்குளம் கீழ்கரை அருகே உள்ள கிருஷ்ணாராவ் அக்கிரகாரத்தில் அமைந்துள்ளது. கோயில் வாயிலின் முகப்பில் நடுவில் ஆஞ்சநேயரும் வலது புறம் சங்கும், இடது புறம் சக்கரமும் காணப்படுகின்றன.
மூலவர்
கோயிலின் மூலவராக காரியசித்தி ஆஞ்சநேயர் உள்ளார்.
திருச்சுற்று
பகுப்பு:கும்பகோணத்திலுள்ள கோயில்கள் பகுப்பு:தமிழ்நாட்டிலுள்ள ஆஞ்சநேயர் கோயில்கள்
2004 எஃப்எச்
2004 எஃப்எச் (2004 FH) என்ற புவியருகு விண்பொருள், 15 மார்ச் 2004 ஆம் தேதி நாசாவால் கண்டுபிடிக்கப்பட்டது.இந்த விண்பொருள் சுமார் 30 மீட்டர் விட்டம் உடையது. 18 மார்ச் 2004 ஆம் தேதி 22:08 ஒ. ச. நே, புவியின் மேற்பரப்பை 43,000 கிமீ (27,000 மைல்) தொலைவில் கடந்து சென்றது, 21 நவம்பர் 2008 அன்று புவிக்கு மிக அருகாமையில் கடந்து சென்றது அதனால் இது புவியை நெருங்கிய விண்பொருட்கள் பட்டியலில் 11 வது இடத்தைப் பெற்றது. 2004 எஃப்எச், அடென் குடும்பத்தை சேர்ந்த சிறுகோள் ஆகும்.இது புவியை மிக நெருங்கிய 4 வது சிறுகோள் (11வது விண்பொருள்) ஆகும். இந்த விண்பொருள் பூமியின் மீது மோதினால் நூற்றுக்கணக்கான கிலோடன் டிஎன்டி வெடிபொருள் வெடித்தாற் போல இருக்கும். 17 மார்ச் 2044 ஆம் தேதி, 2004 எஃப்எச் புவியின் மேற்பரப்பை 1,740,000 கிமீ (1,080,000 மைல்) தொலைவில் கடந்து செல்லும்.
மேற்கோள்கள்
பகுப்பு:புவியருகு விண்பொருட்கள் பகுப்பு:2004 நிகழ்வுகள்
டெத் நோட்
டெத் நோட் (ஆங்கிலம்: Death Note ஜப்பானீஸில்: デスノート மொழிபெயர்ப்பு: மரணக்குறிப்பு) என்பது சுகிமி ஓபாவால் எழுதப்பட்ட ஜப்பானிய மங்கா தொடர் மற்றும் தகேஷி ஒபடாவால் விளக்கப்பட்டுள்ளது. இந்த கதை லைட் யாகமி என்ற உயர்நிலைப் பள்ளி மாணவனைப் பின்வருமாறு கூறுகிறது. ரியுக் என்ற ஒரு எமனிடம் இருந்து ஒரு புத்தகத்தை கண்டுபிடிப்பவர், அதன் பயனாளர் பெயர், முகம் தெரிந்தவர் யாரையும் கொல்லும் திறனை வழங்குகிறது. இந்த புத்தகம் பயன்படுத்தி "கடவுள்" என்றும் தூய்மைப்படுத்தப்பட்ட ஒரு உலகத்தை உருவாக்கவும் மற்றும் ஆளவும் லைட் மேற்கொண்ட முயற்சிகளையும், அவரைத் தடுத்து நிறுத்த எல் என்றழைக்கப்படும் ஒரு துப்பறிவாளரின் முயற்சியையும் சுற்றி இந்த மையம் அமைந்துள்ளது.
மங்கா மற்றும் அனிமே
டிசம்பர் 2003 முதல் மே 2006 வரை ஷூய்சாவின் மங்கா பத்திரிகையாளர் வீக்லி ஷோன்னன் ஜம்ப் என்பதில் இறப்பு குறிப்பு முதன்முறையாக வரிசைப்படுத்தப்பட்டது. இந்த 108 அத்தியாயங்கள் மே 2004 மற்றும் அக்டோபர் 2006 க்கு இடையில் 12 டாங்கோபோன் தொகுதிகளாக வெளியிடப்பட்டன. 2006 ஆம் ஆண்டு அக்டோபர் 3 ஆம் தேதி ஜப்பானில் ஒளிபரப்பப்பட்ட அனிம் தொலைக்காட்சி தழுவல் ஜூன் 26, 2007. 37 அத்தியாயங்களின் தொகுக்கப்பட்ட, அனிம் மேட்ஹவுஸ் உருவாக்கியது மற்றும் டெட்சுரோ ஆராக்கி இயக்கியது. நிஸ்யோ இஸின் எழுதப்பட்ட தொடரின் அடிப்படையில் ஒரு ஒளி நாவல் 2006 இல் வெளியிடப்பட்டது. கூடுதலாக, நிண்டெண்டோ என பல்வேறு காணொளி விளையாட்டுகள் கொனமி வெளியிட்டன. ஜூன் 17, 2006, நவம்பர் 3, 2006, மற்றும் பிப்ரவரி 2, 2008, மற்றும் 2015 ஆம் ஆண்டில் ஒரு தொலைக்காட்சி நாடகம் ஆகியவற்றில் ஜப்பானில் வெளியிடப்பட்ட மூன்று நேரடி-திரைப்படத் திரைப்படங்களாக இந்தத் தொடர் மாற்றப்பட்டது. "மரண குறிப்பு: புதிய தலைமுறை" 2016 ஆம் ஆண்டில் படம் வெளியிடப்பட்டது. ஆகஸ்ட் 25, 2017 ஆம் ஆண்டுகளில் நெஃப்ஃப்லியில் ஒரு புதிய அமெரிக்க படம் வெளியிடப்பட உள்ளது.thumb|இடது
மரணக்குறிப்பு ஊடகம் வட அமெரிக்காவில் விஸ் மீடியாவால் உரிமம் பெற்றது மற்றும் வெளியிடப்பட்டது, காணொளி விளையாட்டுகள் மற்றும் ஒலிப்பதிவு தவிர. விஸ் மீடியாவுக்கு உரிமம் வழங்குவதற்கு முன்னர் வட அமெரிக்காவில், அனிமேட்டிலிருந்து வரும் அத்தியாயங்கள், முதலில் கனடாவில் உள்ள பயோனிக்ஸ் அனிமேட் பிளாக் மற்றும் அமெரிக்காவில் டிவிடி வெளியீட்டை வெளியிட்ட அடல்ட் ஸ்விமின் மீது ஒளிபரப்பப்பட்டது. 2008 ஆம் ஆண்டில் சில வட அமெரிக்க திரையரங்குகளில், நேரடி காணொளி வெளியீடுகளைப் பெறுவதற்கு முன்னர் நேரடி திரைப்படங்கள் சுருக்கமாக நடித்தன.
தித்தியோப்பன அள்ளி
தித்தியோப்பனஅள்ளி (Thithiyoppanahalli) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643637. இது தித்தியோப்பன அள்ளி ஊராட்சிக்கு உட்பட்டது.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 25 கிலோமீட்டர் தொலைவிலும், பென்னாகரத்தில் இருந்து 17 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'02.5"N 78°28'35.5"E ஆகும்.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1441, மொத்த மக்கள் தொகைகள் 6139. இதில் 3224 ஆண்களும், 2915 பெண்களும் அடங்குவர்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்
பீனைல்-2-நைட்ரோபுரோப்பீன்
பீனைல்-2-நைட்ரோபுரோப்பீன் (Phenyl-2-nitropropene) என்பது C9H9NO2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தின் சிஏஎசு எண் 705-60-2 ஆகும். ஒரு காரவினையூக்கியின் முன்னிலையில் பென்சால்டிகைடுடன் நைட்ரோயீத்தேன் வினைபுரிவதால் பீனைல்-2-நைட்ரோபுரோப்பீன் உருவாகிறது. இவ்வினையில் வினையூக்கியானது நைட்ரோயீத்தேனை புரோட்டான் நீக்கம் செய்து ஒத்ததிர்வு நிலைபெற்ற எதிர்மின் அயனியை உருவாக்குகிறது. இந்த எதிர்மின் அயனி அணுக்கரு கவரியாக ஆல்டிகைடுடன் சேர்ந்து ஒரு பீட்டா நைட்ரோ ஆல்ககாலாக உருவாகிறது. இது அடுத்ததாக நீர்நீக்கம் செய்யப்பட்டு நைட்ரோ ஆல்க்கீன் உருவாகிறது. இவ்வினை நைட்ரோ ஆல்டால் வினை என்ற பெயரால் அழைக்கப்படுகிறது. பீனைல்-2-நைட்ரோபுரோப்பீன் மருந்து வகைப் பொருட்கள் தயாரிப்பில் பயன்படுத்தப்படுகிறது. குறிப்பாக ஆடெரால் என்ற மருந்துக் கலவையை தொழிற்சாலைகளில் தயாரிக்க இது பயன்படுகிறது. கவனக் குறைவு மிகையியக்கக் குறைபாடு என்ற உளவியல் நோய்க்கு சிகிச்சை அளிப்பதற்கு இம்மருந்தைப் பயன்படுத்துகிறார்கள்.
மேற்கோள்கள்
பகுப்பு:நைட்ரோ சேர்மங்கள் பகுப்பு:பீனைல் சேர்மங்கள் பகுப்பு:அரோமாட்டிக் சேர்மங்கள்
பீனைல்டிரையசீன்
மேற்கோள்கள்
பகுப்பு:டிரையசீன்கள் பகுப்பு:கரிமச் சேர்மங்கள் பகுப்பு:மருந்துகள்
வீர மங்கை நாஞ்செலி
திருவிதாங்கூர் நாடு
திருவிதாங்கூர் நாடு இந்தியாவின் கேரள மாநிலத்தின் தென் பகுதிகளையும், தமிழ் நாட்டின் கன்னியாகுமரி மாவட்டத்தையும் உள்ளடக்கியது. திருவிதாங்கூர் நாடு, திருவனந்தபுரத்தை தலைநகராக கொண்டும், வெள்ளி நிறத்தில் வலம்புரிச் சங்கு பொரித்த செந்நிறக் கொடியைக் கொண்டும் ஆட்சி நடத்தப்பட்டது.
தோள் சீலைக்கு வரி
தோள் சீலைக்கு வரி விதிக்கும் வழக்கம் 19-ம் நூற்றாண்டிலும் கடைபிடிக்கப்பட்டு வந்தது. ஈழவர்கள் அதிகமாக வாழ்ந்த கேரளாவில் திருவாங்கூர் அரசன், ஈழவ பெண்கள் மார்பை மறைக்க வரி விதித்து வந்தான். திருவாங்கூர் அரசு கூறியது யாதெனில் “மார்பை மறைக்க விரும்பும் ஈழவ பெண்கள், கட்ட வேண்டிய வரி, தோள் சீலை வரி. மறைக்க விரும்பவில்லையென்றால் வரி கிடையாது”.
மேற்கோள்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கோட்டூர்
கோட்டூர் (ஆங்கிலம்:Kottur), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டத்தில் இருக்கும் ஒரு பேரூராட்சி ஆகும்.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 39 மீட்டர் (127 அடி) உயரத்தில் இருக்கின்றது. இதே பெயரில் புதுகோட்டை மாவட்டத்திலும், தஞ்சாவூர் மாவட்டத்திலும் ஊர்கள் உள்ளன.
மருத்துவமனை
அரசு மருத்துவமனை, கோட்டூரின் பேருந்து நிறுத்தத்தின் அருகே அமைந்துள்ளது. இந்த மருத்துவமனையில் சிகிச்சசைக்காக, 40 கி.மீ. சுற்றுவட்டாரத்திலிருந்து மக்கள் வருகின்றனர்.
பள்ளிகள்
அரசு ஆண்கள் மேல்நிலைப் பள்ளி, அரசு பெண்கள் மேல்நிலைப் பள்ளி. 3 தனியார் பள்ளிகள்
காவல் நிலையம்
ஆங்கிலேயர் ஆட்சிக் காலத்தில் இங்கு காவல் நிலையம் கட்டப்பட்டது. இந்த காவல் நிலைய கட்டடம் இடிக்கப்பட்டு, அரசு மருத்துவமனை எதிரெ புதிய கட்டடம் கட்டப்பட்டுள்ளது.
நூலகம்
50,000க்கும் மேற்பட்ட புத்தகங்களைக் கொண்ட மிகப் பழமையான நூலகம் பேருந்து நிறுத்தத்திற்கு அருகில் சொந்த கட்டிடத்தில் இயங்கி வருகிறது. இந்த நூலகத்தை, பள்ளி மாணவர்கள் உட்பட 200க்கும் மேற்பட்டவர்கள் தினமும் பயன்படுத்தி வருகின்றனர்.
நீர்நிலைகள்
கோட்டூரிலிருந்து எட்டு கி.மீ. தூரத்தில், ஆழி ஆற்றை தடுத்து அணை கட்டப்பட்டுள்ளது. இந்த அணையிலிருந்து ஆண்டு முழுவதும் கேரளாவிற்கு நீர் திறந்து விடப்படுகிறது. இந்த நீர் செல்லும் ஆழியாறு, கேரளாவிற்குள் செல்லும் போது, அப்பகுதி மக்களின் சோகத்தை போக்கும் முக்கியத்துவம் இந்த ஆற்றிற்கு இருப்பதால், ஆற்றிற்கு ‘சோகநாசினி’ என்று பெயரிட்டு உள்ளனர். இந்த ஆறு கோட்டூரின் தென் பகுதியில் 2 கி.மீ. தூரத்தில் செல்கிறது.
சந்தை
ஒவ்வொரு வாரமும் புதன் கிழமைகளில் வாரச் சந்தை நடக்கிறது. சுற்றியுள்ள, கிராம விவசாயிகள் இந்த சந்தைக்கு காய்கறிகளை கொண்டு வருகின்றனர். கோட்டூரை சுற்றியுள்ள பொங்காளியூர், சங்கம்பாளையம், சோமந்துறை சித்தூர், ஆத்துப்பாறை, நறிக்கல்பதி, அங்களக்குறிச்சி உள்ளிட்ட 32 கிராங்களைச் சேர்நத மக்கள் இந்த வாரச்சந்தைக்கு வருகின்றனர்.
சான்றுகள்
பகுப்பு:கோயம்புத்தூர் மாவட்டத்தில் உள்ள பேரூராட்சிகள்
1 − 2 + 3 − 4 + ⋯
thumb|0 + 1 − 2 + 3 − 4 + ... என்ற [[தொடர் (கணிதம்)|தொடரின் முதல் 15000 உறுப்புகளின் கூட்டுத்தொகையைக் காட்டும் படம்]]
கணிதத்தில், 1 − 2 + 3 − 4 + ··· என்பது ஒன்றுவிட்டொன்று குறிமாற்றப்பட்ட நேர்முழுவெண்களை உறுப்புகளாகக் கொண்ட முடிவில்லாத் தொடர் ஆகும். சிகுமாக் குறியீட்டு முறைப்படி, இத்தொடரின் முதல் n உறுப்புகளின் கூட்டுத்தொகையை பின்வருமாறு குறிப்பிடலாம்.
இத்தொடர் ஒருங்குவதில்லை. அதாவது, இத்தொடரின் முடிவிலி உறுப்புகளின் கூட்டுத்தொகைக்கு முடிவுள்ள எல்லையேதும் இல்லை. இருப்பினும், 18ஆம் நூற்றாண்டின் நடுப்பகுதியில் இலியோனாடு ஒயிலர் பின்வரும் முரண்போலிச் சமன்பாட்டைக் குறிப்பிட்டிருந்தார்.
முரண்போலிக்கான விளக்கம்
பின்வருமாறு குறித்த ஒழுங்கில், இத்தொடரை நான்கு தடவைகள் இட்டுக் கூட்டும்போது, முதலாவது 1ஐத் தவிர ஏனைய அனைத்து நேருறுப்புகளும் எதிருறுப்புகளும் சேர்ந்து சுழியத்திற்குச் சமனாகிவிடும். இத்தொடரின் நான்கு படிகளின் கூட்டுத்தொகை 1 என்பதனால், இத்தொடர் \frac{1}{4}இற்குச் சமனாகுதல் வேண்டும்.
1 - 2 + 3 - 4 + 5 - 6 + . . . . .    + 1 - 2 + 3 - 4 + 5 - . . . . .     + 1 - 2 + 3 - 4 + 5 - . . . . . .         + 1 - 2 + 3 - 4 + . . . . . ..
= 1 + 0 + 0 + 0 + 0 + 0 + . ..
ஒருங்காமை
இத்தொடரின் உறுப்புகள் (1, -2, 3, -4, ...) 0ஐ அணுகுவதில்லை. ஆகவே, 1 − 2 + 3 − 4 + ... என்ற தொடர், உறுப்புத் தேர்வின்படி ஒருங்குவதில்லை.
கூடுதல் மேற்கோள்கள்
பகுப்பு:கணிதத் தொடர்கள் பகுப்பு:கணிதத் தோற்றமுரண்கள்
முழையூர் கரைமேல்அழகர் அய்யனார் கோயில்
முழையூர் கரைமேல்அழகர் அய்யனார் கோயில் தமிழ்நாட்டில் தஞ்சாவூர் மாவட்டம், முழையூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கரைமேல் அழகர் அய்யனார் சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
படச்சுருள்
thumb|right|ஃப்யூஜிஃபிலிம் - ஸ்ப்ளூல் 120 வகை எதிர்மறை படச்சுருள் வகை படச்சுருள் (Roll film) என்பது ஒளிப்படம் எடுக்கும்போது படத்தை பதிவு செய்யும் ஒரு சுருளாகும். படச்சுருள் காமிராவில் வைத்து படம் எடுப்பதற்கு முன்பும், பின்பும் அதனை இருட்டில் வைத்திருப்பது அவசியமாகும். ஒளி எதிா்பாராமல் சிறிது விழுந்தாலும் படச்சுருளில் பதிந்துள்ள காட்சி பாதிப்புக்குள்ளாகும். வெள்ளி புரோமைடு பூசப்பட்டுள்ள படச்சுருளில் படம் எடுக்கும்போது விழும் ஒளி, வேதி வினை காரணமாக அதனை வெள்ளியாகக் குறைக்கிறது. அப்போது ஒளிவிழுந்த பகுதியில் வெள்ளி புரோமைடும் காணப்படும். இவ்வாறு படம் எடுக்கப்பட்ட படச்சுருளை இருட்டறையில் வைத்து வேறு சில வேதி கரைசலில் கழுவி சீராக்குதல் ( PROCESSING ) வேண்டும். இந்தப் பணிக்கு பின்பே நமக்குத் தேவையான ஒளிப்படங்கள் கிடைக்கின்றன.
படச்சுருளில் நிகழ்வது ஒளி வேதியியல் வினையாகும். படச்சுருள் இருட்டறையில் இல்லையெனில் ஒளிவிழக்கூடாத பகுதியில் கூட ஒளிபட்டு வெள்ளி புரோமைடு வேதிவினைபுாிந்து வெள்ளி அணு மட்டுமே மிஞ்சும்.
மேற்கோள்
பகுப்பு:ஒளிப்படக்கருவி உபகரணங்கள்
சாக்சி மாலிக்
சாக்சி மாலிக் (Sakshi Malik, செப்டம்பர் 3, 1992) இந்திய மற்போர் வீராங்கனையாவார். இவர் கிளாஸ்கோவில் நடந்த 2014 பொதுநலவாய விளையாட்டுக்களில் பெண்கள் கட்டற்றவகை மற்போர் 58 கிலோ வகுப்பில் இந்தியா சார்பாக பங்கேற்று வெள்ளிப் பதக்கம் வென்றார். 2014இல் தாஷ்கந்தில் நடந்த உலக மற்போர் போட்டிகளிலும் 60 கிலோ வகுப்பில் பங்கேற்றார்.
2016 ஒலிம்பிக்
2016 ஒலிம்பிக் மகளிர் மல்யுத்தத்தின் 58 கிலோ எடைப் பிரிவில், கிர்கிஸ்தான் வீராங்கனை ஐசுலு டைனிபிகோவா உடன் மோதி 8-5 என்ற புள்ளிக் கணக்கில் வெற்றி பெற்று சாக்சி வெண்கலப் பதக்கம் வென்றார்.
வெளி இணைப்புகள்
பகுப்பு:இந்திய மற்போர் வீரர்கள் பகுப்பு:இந்தியப் பெண் விளையாட்டு வீரர்கள் பகுப்பு:இந்திய ஒலிம்பிக் மற்போர் வீரர்கள் பகுப்பு:1993 பிறப்புகள் பகுப்பு:வாழும் நபர்கள் பகுப்பு:அரியானா நபர்கள் பகுப்பு:1992 பிறப்புகள் பகுப்பு:Rio Olympic Editathon 2016 பகுப்பு:ரோத்தக் மாவட்ட நபர்கள்
மொழி ஆய்வகம்
மொழி ஆய்வகம் என்பது நவீன மொழி கற்பிப்பிற்கு உதவும் ஒரு கேள்வி அல்லது காட்சி-கேள்விக் கருவி ஆகும். இது பள்ளிகள், பல்கலைக்கழகங்கள் மற்றும் கல்விக் கூடங்களில் காணப்படுகின்றன. முதல் மொழி ஆய்வகம் 1908 ஆம் ஆண்டில் கிரேனாபுல் பல்கலைக்கழகத்தில் இருந்திருக்கக்கூடும். 1950 ஆம் ஆண்டில் இருந்து 1990 ஆம் ஆண்டு வரை அவை நாடா அல்லது சட்டங்கள் வடிவிலான அமைப்பில் இருந்து பின்னர் ஒலிநாடா அமைப்பிற்கு மாறின. தற்போது தனிமேசைக்கணினியில் பல்லூடக வடிவில் நிறுவப்பட்டுள்ளன. உண்மையான மொழி ஆய்வகங்கள் தற்போது நடைமுறையில் இல்லை. கணினியில் இணைக்கப்பட்டுள்ள ஒலிச் சாவடிகளில் மாணவர்கள் கேட்பதைக் கவனிப்பது ஆசிரியரின் கடமையாகும்.
அமைப்பு மற்றும் கட்டமைப்பு
மொழி ஆய்வகம் பின்வரும் அமைப்புகளைக் கொண்டுள்ளது.
பாரம்பரிய மொழிஆய்வக அமைப்பு பொதுவாக ஒரு கருவறைக்கருவியைக் கொண்டிருக்கிறது. இது மாணவர் சாவடிகளின் பல வரிசைகளில் இணைக்கப்படுகிறது. பொதுவாக மாணவர் பகுதி ஒலிப்பதிவு நாடாக்கருவி மற்றும் நுண்ணொலிக்கருவியைக் கொண்ட ஒரு தலையணித்தொகுதியைக் கொண்டிருக்கிறது. ஆசிரியர் கருவறைக்கருவி வழியாக ஒவ்வொரு சாவடியையும் கண்காணிப்பு செய்கிறார். மேலும் ஆசிரியர் மற்றும் மாணவர் இடையே இருவழித் தகவல் தொடர்பு வழங்கவும் தேவையான கருவிகளையும் மொழிஆய்வகம் கொண்டிருக்கிறது.
செயல்பாடு
முதன்மை நிலை நாடா ஆசிரியரால் இயக்கப்படும். அந்த ஒலியானது பயிற்சியாளர்களுக்கு அமைந்த ஒலிப்பதிவு நாடாக்கருவியில் பதிவாகும். பயிற்சியாளர் அந்த ஒலியைக்கேட்டு பின்னர் திரும்ப ஒலிக்க வேண்டும். இந்த ஒலிப்பதிவை எத்தனை முறை வேண்டுமானாலும் திரும்பக் கேட்கலாம்.
சிக்கல்கள்
1970 மற்றும் 1980 ஆண்டுகளில் மொழி ஆய்வகங்கள் முறிவு காரணமாக தம் நற்பெயரை இழந்தன. சட்டங்கள் வடிவிலான நாடாவைப் பயன்படுத்துவதில் பல்வேறு சிக்கல்கள் எழுந்தன. நேரத்தை வீணடித்தல் மற்றும் தவறான பயன்பாடு மூலம் மொழி ஆய்வகம் தொல்வியடைந்ததற்கான வாய்ப்புகள் அதிகம்.
ஊடக மாற்றம்
1980 களில் பாரம்பரிய மொழி ஆய்வகத்தின் அழிவு ஒலி-மொழி முறைக்கு ஆதரவாகவும், மாணவரின் தவறான பயன்பாடு மற்றும் புறக்கணிப்பு காரணமாகவும் ஏற்பட்டது. பல பள்ளிகள் தங்கள் பழைய மொழி ஆய்வகங்களை கணினி அறைக்குள் மாற்றின. இருப்பினும், 1990 ஆண்டுகளின் பிற்பகுதியில் மலிவான பல்லூடகத் திறன் கொண்ட தனிமேசைக்கணினிகளின் வருகையானது மொழி ஆய்வகத்தின் மறு உருவாக்கம் மற்றும் மாற்றம் ஆகியவற்றுக்கு வழிவகுத்தது. 1990 ஆண்டுகளில் புதிய மிண்ணனு அடிப்படையிலான அமைப்புகள், இணையம் மற்றும் காட்சி வடிவங்களின் சில நிலைகளில் சிறந்த மேலாண்மை அடிப்படையில் நீட்டிக்கப்பட்ட செயல்பாட்டை அனுமதித்தன.
வெளி இணைப்புகள்
பகுப்பு:கல்வி பகுப்பு:ஈரோடு மாவட்ட ஆசிரியர்கள் தொடங்கிய கட்டுரைகள்
ஒட்டுறுப்பு அறுவை மருத்துவம்
ஒட்டுறுப்பு அறுவை சிகிச்சை (Plastic surgery) என்பது மனித உடலின் பாகங்களை மறுசீரமைப்பு, புனரமைப்பு, மாற்றங்கள் செய்வதனைக் குறிக்கும். இது ஒப்பனை அல்லது அழகியல் அறுவை சிகிச்சை, புனரமைப்பு அறுவை சிகிச்சை, குருதி வடிச்சு அறுவை சிகிச்சை, கை அறுவை சிகிச்சை, நுண்ணுயிரியல் மற்றும் எரிகாய சிகிச்சை ஆகியவற்றை உள்ளடக்கியது.
சொற்பிறப்பியல்
இது கிரேக்க மொழிச்சொல்லான πλαστική (τέχνη), plastikē (tekhnē), என்பதிலிருந்து வந்தது. இதற்கு அழகியல் கலை என்பது பொருளாகும். . இது 1598 ஆம் ஆண்டு தொடக்கத்திலேயே உறுதிசெய்யப்பட்டது. "பிளாஸ்டிக்" என்ற அறுவைசிகிச்சை வரைவிலக்கணம் முதன்முதலாக 1839 ஆம் ஆண்டில் தோன்றியது, இந்த வார்த்தை 1909 இல் லியோ பாக்கெலாண்டால் உருவாக்கப்பட்டது.
வரலாறு
முறிந்த மூக்கிற்கான நெகிழி அறுவை சிகிச்சைகள் தான் முதன்முதலாக மேற்கொள்ளப்பட்டது. இதனை செய்தவர் எட்வின் ஸ்மித் பாபிரியஸ் என்பவராவார். . அறுவை சிகிச்சை மேற்கொண்டதற்கான ஆதாரம் பண்டைய எகிப்திய நூலில் கூறப்பட்டுள்ளது. அதன்படி 3000 முதல் 2500 கிமு வரை அறுவை சிகிச்சை குறித்த ஆய்வுக்கட்டுரைகள் உள்ளதாக கூறப்படுகிறது. கி.மு 800 -ல் இந்தியாவில் புனரமைப்பு அறுவை சிகிச்சை நுட்பங்கள் நடத்தப்பட்டன. சுசிருதா 6 ஆம் நூற்றாண்டில் பிளாஸ்டிக் மற்றும் கண்புரை அறுவை சிகிச்சை துறையில் முக்கிய பங்களிப்பு செய்த ஒரு மருத்துவர் ஆவார்.
கிபி முதல் நூற்றாண்டில் ரோம அறிஞர் ஆலஸ் கொர்னேலியஸ் செல்சஸ் சில வியக்கத்தக்க துல்லியமான உடற்கூறியல் விளக்கங்களை விட்டுச்சென்றார் - உதாரணமாக அவை பிறப்புறுப்பு மற்றும் எலும்புக்கூடு குறித்த அவரது ஆய்வுகளாகும். இவர் ஒட்டுறுப்பு சிகிச்சை உட்பட்ட பல அறுவைசிகிச்சை நுட்பங்களைப் பதிவுசெய்துள்ளார்.
நவீன உத்திகளின் முன்னேற்றங்கள்
பொதுவாக நவீன பிளாஸ்டிக் அறுவை சிகிச்சையின் தந்தையாக சர் ஹரால்ட் கில்லீஸ் என்று கருதப்படுகிறார். இவர் லண்டனில் பணிபுரியும் ஒரு நியூசிலாந்து செவிமடலியல் மருத்துவர் ஆவார். இவர் முதல் உலகப் போரின் போது முகக் காயத்தால் துன்பப்பட்ட வீரர்களுக்கு நவீன முக அறுவை செய்தார். .
ஒட்டுறுப்பு அறுவைசிகிச்சை சந்திப்பு - 2017
ஒட்டுறுப்பு அறுவைசிகிச்சை வல்லுநர்களின் சந்திப்பு அக்டோபர் மாதம் 6-10 ம் நாள் வரை ஓர்லாண்டா நகரில் நடைபெறுகிறது. இதில் அழகுகலை அறுவைசிகிச்சையின் முன்னேற்றம் பற்றியும்,அறுவை சிகிச்சையின் வளர்ச்சி பற்றியும் விவாதிக்கப்படுகிறது.
துணை-சிறப்பு சிகிச்சைகள்
பிளாஸ்டிக் அறுவை சிகிச்சை என்பது ஒரு பரந்த பகுதியாகும். அது பின்வருமாறு பிரிக்கப்படலாம். அமெரிக்காவில், ஒட்டுறுப்பு அறுவைசிகிச்சை நிபுணர்கள் அமெரிக்க பிளாஸ்டிக் அறுவைசிகிச்சை வாரியத்தால் சான்றளிக்கப்பட்டிருக்கின்றனர்.
பிளாஸ்டிக் அறுவை சிகிச்சையின் துணைப்பிரிவுகள் பின்வருமாறு: